CELEX: 32015R2441
Language: et
Date: 2015-12-18 00:00:00
Title: Komisjoni määrus (EL) 2015/2441, 18. detsember 2015, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002) seoses rahvusvahelise raamatupidamisstandardiga 27 (EMPs kohaldatav tekst)

23.12.2015   
            
            
               ET
            
            
               Euroopa Liidu Teataja
            
            
               L 336/49
            
         KOMISJONI MÄÄRUS (EL) 2015/2441,
   18. detsember 2015,
   millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002) seoses rahvusvahelise raamatupidamisstandardiga 27
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eelkõige selle artikli 3 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1126/2008 (2) võeti vastu teatavad 15. oktoobri 2008. aasta seisuga kehtinud rahvusvahelised standardid ja tõlgendused.
            
         
               (2)
            
            
               12. augustil 2014 avaldas Rahvusvaheliste Raamatupidamisstandardite Nõukogu rahvusvahelise raamatupidamisstandardi (IAS) 27 „Konsolideerimata finantsaruanded” muudatused „Kapitaliosaluse meetodi kasutamine konsolideerimata finantsaruannetes”. Muudatuste eesmärk on lubada (majandus)üksustel kasutada kapitaliosaluse meetodit, nagu on kirjeldatud standardis IAS 28 „Investeeringud sidusettevõtetesse ja ühisettevõtetesse”, et võtta arvesse investeeringuid tütarettevõtetesse, ühisettevõtetesse ja sidusettevõtetesse nende konsolideerimata finantsaruannetes.
            
         
               (3)
            
            
               IAS 27 muudatused tingivad muudatuste tegemise standardites IFRS 1 ja IAS 28, et tagada rahvusvaheliste raamatupidamisstandardite kooskõla.
            
         
               (4)
            
            
               Standardi IAS 27 muudatused sisaldavad viiteid standardile IFRS 9, mida ei saa praegu kohaldada, kuna IFRS 9 ei ole liidus veel vastu võetud. Seepärast tuleks kõiki käesoleva määruse lisas sätestatud viiteid standardile IFRS 9 lugeda viidetena standardile IAS 39 „Finantsinstrumendid: kajastamine ja mõõtmine”.
               
            
         
               (5)
            
            
               Euroopa finantsaruandluse nõuanderühm kinnitab, et IAS 27 muudatused vastavad määruse (EÜ) nr 1606/2002 artikli 3 lõikes 2 esitatud vastuvõtukriteeriumidele.
            
         
               (6)
            
            
               Seepärast tuleks määrust (EÜ) nr 1126/2008 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas raamatupidamise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 1126/2008 lisa muudetakse järgmiselt:
   
               a)
            
            
               rahvusvahelist finantsaruandlusstandardit (IFRS) 1 „Rahvusvaheliste finantsaruandlusstandardite esmakordne kasutuselevõtt” muudetakse vastavalt käesoleva määruse lisale;
            
         
               b)
            
            
               rahvusvahelist raamatupidamisstandardit (IAS) 27 „Konsolideerimata finantsaruanded” muudetakse vastavalt käesoleva määruse lisale;
            
         
               c)
            
            
               rahvusvahelist raamatupidamisstandardit (IAS) 28 „Investeeringud sidusettevõtetesse ja ühisettevõtetesse” muudetakse vastavalt käesoleva määruse lisale.
            
         2.   Kõiki käesoleva määruse lisas esitatud viiteid standardile IFRS 9 tuleks lugeda viidetena standardile IAS 39 „Finantsinstrumendid: kajastamine ja mõõtmine”.
   Artikkel 2
   Kõik äriühingud kohaldavad artiklis 1 osutatud muudatusi hiljemalt alates oma 1. jaanuaril 2016 või pärast seda algava esimese majandusaasta alguskuupäevast.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 243, 11.9.2002, lk 1.
   
      (2)  Komisjoni määrus (EÜ) nr 1126/2008, 3. november 2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
   
      LISA
      
         Kapitaliosaluse meetodi kasutamine konsolideerimata finantsaruannetes
      
      (IAS 27 muudatused)
      
         IAS 27 muudatused
      
      
         
            Konsolideerimata finantsaruanded
         
      
      Paragrahvid 4–7, 10, 11B ja 12 muudetakse ning paragrahv 18J lisatakse.
      MÕISTED
      
               
                  
                     4.
                  
               
               
                  Käesolevas standardis kasutatakse järgmisi mõisteid järgmises tähenduses:
                  …
                  
                     Konsolideerimata finantsaruanded on aruanded, mille esitab (majandus)üksus, milles (majandus)üksus saab valida, rakendades käesoleva standardi nõudeid, kas ta arvestab oma investeeringuid tütarettevõtetesse, ühisettevõtetesse ja sidusettevõtetesse soetusmaksumuses, vastavalt IFRS 9-le Finantsinstrumendid, või kasutades kapitaliosaluse meetodit, nagu on kirjeldatud IAS 28-s Investeeringud sidusettevõtetesse ja ühisettevõtetesse.
                  
               
            
               
                  5.
               
               
                  Alljärgnevad mõisted on määratletud IFRS 10 Konsolideeritud finantsaruanded lisas A, IFRS 11 Ühised ettevõtmised lisas A ja IAS 28 paragrahvis 3:
                  
                              —
                           
                           
                              sidusettevõte;
                           
                        
                              —
                           
                           
                              kapitaliosaluse meetod;
                           
                        
                              —
                           
                           
                              …
                           
                        
            
               
                  6.
               
               
                  Konsolideerimata finantsaruannetena käsitatakse aruandeid, mis esitatakse lisaks konsolideeritud finantsaruannetele või lisaks sellise investori finantsaruannetele, kellel ei ole investeeringuid tütarettevõtetes, kuid on investeeringuid sidus- või ühisettevõtetes, milles sidus- või ühisettevõtetesse tehtud investeeringuid tuleb vastavalt IAS 28-le arvestada kapitaliosaluse meetodil, välja arvatud paragrahvides 8–8 A sätestatud juhtudel.
               
            
               
                  7.
               
               
                  Sellise (majandus)üksuse finantsaruanded, millel ei ole tütarettevõtet, sidusettevõtet või mis ei osale ühisettevõtjana ühisettevõttes, ei ole konsolideerimata finantsaruanded.
                  …
               
            KONSOLIDEERIMATA FINANTSARUANNETE KOOSTAMINE
      …
      
               
                  
                     10.
                  
               
               
                  Kui (majandus)üksus koostab konsolideerimata finantsaruanded, arvestab ta investeeringud tütarettevõtetesse, ühisettevõtetesse ja sidusettevõtetesse kas:
                  
                              
                                 a)
                              
                           
                           
                              
                                 soetusmaksumuses;
                              
                           
                        
                              
                                 b)
                              
                           
                           
                              
                                 vastavalt IFRS 9-le; või
                              
                           
                        
                              
                                 c)
                              
                           
                           
                              
                                 kasutades kapitaliosaluse meetodit, nagu on kirjeldatud IAS 28-s.
                              
                           
                        
                     (Majandus)üksus rakendab samasugust arvestust investeeringute kõigi kategooriate puhul. Soetusmaksumuses või kapitaliosaluse meetodil arvestatavaid investeeringuid arvestatakse kooskõlas IFRS 5-ga Müügiks hoitavad põhivarad ja lõpetatud tegevusvaldkonnad, kui need liigitatakse müügiks hoitavaks või jaotamiseks hoitavaks (või kuuluvad müügigruppi, mis on liigitatud müügiks hoitavaks või jaotamiseks hoitavaks). IFRS 9 kohaselt arvestatud investeeringute mõõtmine sellisel juhul ei muutu.
                  
                  …
               
            
               
                  11 B
               
               
                  Kui emaettevõte lakkab olemast investeerimisettevõte või muutub investeerimisettevõtteks, kajastab ta oma staatuse muutust alates staatuse muutumise kuupäevast järgmiselt:
                  
                              a)
                           
                           
                              kui (majandus)üksus lakkab olemast investeerimisettevõte, peab ta arvestama tütarettevõttesse tehtud investeeringut vastavalt paragrahvile 10. Staatuse muutumise kuupäeva käsitatakse omandamise kuupäevana. Tütarettevõtte õiglane väärtus omandamise kuupäeval võrdub ülekantud tasuga, kui investeeringut arvestatakse vastavalt paragrahvile 10.
                              
                                          i)
                                       
                                       
                                          [välja jäetud]
                                       
                                    
                                          ii)
                                       
                                       
                                          [välja jäetud]
                                       
                                    
                        
                              b)
                           
                           
                              kui (majandus)üksus muutub investeerimisettevõtteks, arvestab ta tütarettevõttesse tehtud investeeringut kasumiaruandes õiglases väärtuses kooskõlas IFRS 9-ga. Erinevus tütarettevõtte varasema bilansilise (jääk)maksumuse ja tema õiglase väärtuse vahel investori staatuse muutumise kuupäeval kajastatakse kasumiaruandes kasumi või kahjumina. Varem muus koondkasumis nende tütarettevõtetega seoses kajastatud mis tahes kasumi või kahjumi kumulatiivset summat käsitletakse nii, nagu oleks investeerimisettevõte kõnealused tütarettevõtted müünud staatuse muutumise kuupäeval.
                           
                        
            
               
                  12.
               
               
                  Tütarettevõttest, ühisettevõttest või sidusettevõttest saadavaid dividende kajastatakse (majandus)üksuse konsolideerimata finantsaruannetes siis, kui (majandus)üksusel tekib õigus dividendi saada. Dividendid kajastatakse kasumiaruandes, kui (majandus)üksus ei otsusta kasutada kapitaliosaluse meetodit, mille korral dividendid kajastatakse investeeringu bilansilise (jääk)maksumuse vähendamisena.
                  …
               
            JÕUSTUMISKUUPÄEV JA ÜLEMINEKUSÄTTED
      …
      
               
                  
                     18 J
                  
               
               
                  Dokumendiga Kapitaliosaluse meetodi kasutamine konsolideerimata finantsaruannetes (IAS 27 muudatused), välja antud 2014. aasta augustis, muudeti paragrahve 4–7, 10, 11B ja 12. (Majandus)üksus rakendab neid muudatusi tagasiulatuvalt kooskõlas IAS 8-ga Arvestusmeetodid, arvestushinnangute muutused ja vead1. jaanuaril 2016 või hiljem algavate aruandeaastate suhtes. Varasem rakendamine on lubatud. Kui (majandus)üksus rakendab neid muudatusi varasema perioodi suhtes, avalikustab ta selle asjaolu.
               
            
         Teiste standardite muudatused
      
      
         IFRS 1 Rahvusvaheliste finantsaruandlusstandardite esmakordne kasutuselevõtt
         
      
      Paragrahv 39Z lisatakse.
      JÕUSTUMISKUUPÄEV
      …
      
               
                  39Z
               
               
                  Dokumendiga Kapitaliosaluse meetodi kasutamine konsolideerimata finantsaruannetes (IAS 27 muudatused), välja antud 2014. aasta augustis, muudeti paragrahvi D14 ja lisati paragrahv D15 A. (Majandus)üksus rakendab neid muudatusi 1. jaanuaril 2016 või pärast seda algavate aruandeaastate suhtes. Varasem rakendamine on lubatud. Kui (majandus)üksus rakendab neid muudatusi varasema perioodi suhtes, avalikustab ta selle asjaolu.
               
            Lisas D paragrahv D14 muudetakse ja paragrahv D15 A lisatakse.
      
         Investeeringud tütarettevõtetesse, ühisettevõtetesse ja sidusettevõtetesse
      
      
               
                  D14
               
               
                  Kui (majandus)üksus koostab konsolideerimata finantsaruanded, nõutakse IAS 27-ga, et ta arvestaks tütarettevõtetesse, ühisettevõtetesse ja sidusettevõtetesse tehtud investeeringud kas:
                  
                              a)
                           
                           
                              soetusmaksumuses;
                           
                        
                              b)
                           
                           
                              kooskõlas IFRS 9-ga; või
                           
                        
                              c)
                           
                           
                              kasutades kapitaliosaluse meetodit, nagu on kirjeldatud IAS 28-s.
                           
                        …
               
            
               
                  D15 A
               
               
                  Kui esmakordne kasutuselevõtja kasutab sellise investeeringu arvestamiseks kapitaliosaluse meetodi protseduure, nagu on kirjeldatud IAS 28-s, siis:
                  
                              a)
                           
                           
                              rakendab esmakordne kasutuselevõtja investeeringu omandamise suhtes varasemate äriühenduste puhul tehtavaid erandeid (C liide);
                           
                        
                              b)
                           
                           
                              juhul, kui (majandus)üksusest saab esmakordne kasutuselevõtja oma konsolideerimata finantsaruannete puhul enne kui oma konsolideeritud finantsaruannete puhul ning
                              
                                          i)
                                       
                                       
                                          hiljem kui tema emaettevõte, rakendab (majandus)üksus oma konsolideerimata finantsaruannete suhtes paragrahvi D16;
                                       
                                    
                                          ii)
                                       
                                       
                                          hiljem kui tema tütarettevõte, rakendab (majandus)üksus oma konsolideerimata finantsaruannete suhtes paragrahvi D17.
                                       
                                    
                        
            
         IAS 28 Investeeringud sidusettevõtetesse ja ühisettevõtetesse
         
      
      Paragrahvi 25 muudetakse ja paragrahv 45B lisatakse.
      
         Muutused omandiõiguses
      
      
               
                  25.
               
               
                  Kui (majandus)üksuse osalust sidusettevõttes või ühisettevõttes vähendatakse, kuid investeering on endiselt vastavalt liigitatud kas sidusettevõtteks või ühisettevõtteks, liigitab (majandus)üksus kasumiaruandesse ümber selle kasumi või kahjumi osa, mida eelnevalt kajastati seoses selle osaluse vähendamisega muus koondkasumis, kui seda kasumit või kahjumit peaks seotud varade ja kohustiste müümisel liigitama ümber kasumiaruandesse.
                  …
               
            JÕUSTUMISKUUPÄEV JA ÜLEMINEKUSÄTTED
      …
      
               
                  45 B
               
               
                  Dokumendiga Kapitaliosaluse meetodi kasutamine konsolideerimata finantsaruannetes (IAS 27 muudatused), välja antud 2014. aasta augustis, muudeti paragrahvi 25. (Majandus)üksus rakendab seda muudatust tagasiulatuvalt kooskõlas IAS 8-ga Arvestusmeetodid, arvestushinnangute muutused ja vead1. jaanuaril 2016 või hiljem algavate aruandeaastate suhtes. Varasem rakendamine on lubatud. Kui (majandus)üksus rakendab seda muudatust varasema perioodi suhtes, avalikustab ta selle asjaolu.